Kommissionens beslutning

af 8. maj 2001

om afslutning af medlemsstaternes regnskaber over udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2000

(meddelt under nummer K(2001) 1192)

(2001/474/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik(1), senest ændret ved forordning (EF) nr. 1287/95(2), særlig artikel 5, stk. 2, litra b),

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(3), særlig artikel 7, stk. 3,

efter høring af EUGFL-Komitéen, og

ud fra følgende betragtninger:

(1) Efter artikel 5, stk. 2, litra b), i forordning (EØF) nr. 729/70 og artikel 7, stk. 3, i forordning (EF) nr. 1258/1999 afslutter Kommissionen regnskaberne for de i artikel 4, stk. 1, i nævnte forordninger omhandlede udbetalende organer på grundlag af medlemsstaternes årsregnskaber, ledsaget af de for deres regnskabsafslutning nødvendige oplysninger, af attester om, at de fremsendte regnskaber er fuldstændige, nøjagtige og pålidelige, og af de attesterende organers rapporter.

(2) Efter artikel 7, stk. 1, i forordning (EF) nr. 296/96 af 16. februar 1996 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL), og om fastsættelse af visse gennemførelsesbestemmelser til Rådets forordning (EF) nr. 1259/1999(4), senest ændret ved forordning (EF) nr. 2785/2000(5), skal de udgifter, der bogføres for regnskabsåret 2000, svare til de udgifter, der bogføres for regnskabsåret 2000, svare til de udgifter som medlemsstaterne afholdte mellem den 16. oktober 1999 og den 15. oktober 2000.

(3) Fristerne er udløbet for medlemsstaternes indgivelse til Kommissionen af de dokumenter, der er omhandlet i artikel 5, stk. 1, litra b), i forordning (EØF) nr. 729/70 og i artikel 6, stk. 1, litra b), i forordning (EF) nr. 1258/1999 og i artikel 4, stk. 1, 3 og 4, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70 for så vidt angår proceduren for regnskabsafslutning for EUGFL, Garantisektionen(6), senest ændret ved forordning (EF) nr. 2245/1999(7).

(4) Kommissionen har kontrolleret de fremsendte oplysninger og inden den 31. marts 2001 meddelt medlemsstaterne resultaterne af dens kontrol af disse oplysninger, vedlagt de nødvendige ændringer.

(5) Efter artikel 7, stk. 1, første afsnit, i forordning (EF) nr. 1663/95 fastlægges ved den i artikel 5, stk. 2, litra b), i forordning (EØF) nr. 729/70 omhandlede beslutning om regnskabsafslutning, jf. dog senere beslutninger efter nævnte artikels stk. 2, litra c), de udgifter, der blev afholdt i hver medlemsstat i det pågældende regnskabsår, og som skal anerkendes som påhvilende EUGFL, Garantisektionen, på grundlag af de i ovennævnte forordnings artikel 5, stk. 1, litra b), omhandlede regnskaber samt nedsættelser og suspensioner af forskud for det pågældende regnskabsår, herunder de i artikel 4, stk. 3, andet afsnit, i forordning (EF) nr. 296/96 omhandlede nedsættelser. Efter artikel 102 i finansforordningen af 21. december 1977(8), senest ændret ved forordning (EF, EKSF, Euratom) nr. 2673/1999(9), opføres resultatet af beslutningen om regnskabsafslutning, som eventuelt viser, at de samlede udgifter, der efter artikel 100 og 101 er bogført under det pågældende regnskabsår, afviger fra de samlede udgifter, som Kommissionen har anerkendt ved nærværende beslutning om regnskabsafslutning, under én artikel med saldobeløbet.

(6) For visse udbetalende organer gør årsregnskaberne og ledsagedokumenterne det muligt for Kommissionen at træffe afgørelse, om de fremsendte regnskaber er fuldstændige, nøjagtige og pålidelige. Den foretagne kontrol har vist, at nogle af regnskaberne ikke opfylder disse betingelser, og derfor kan en del af udgifterne ikke anerkendes som påhvilende EUGFL, Garantisektionen. Bilag I opregner de beløb, der kan anerkendes for hver medlemsstat. Disse beløb er nærmere beskrevet i den sammenfattende rapport, som er forelagt Fondskomittéen på samme tidspunkt som nærværende beslutning.

(7) Den foretagne kontrol har vist, at information fremsendt af visse udbetalende organer kræver yderligere undersøgelser, og deres regsnkaber kan derfor ikke afsluttes ved nærværende beslutning. Bilag II opregner de pågældende udbetalende organer.

(8) I artikel 4, stk. 2, i forordning (EF) nr. 296/96 er det i forbindelse med artikel 14 i Rådets forordning (EF) nr. 2040/2000 af 26. september 2000 om budgetdisciplin(10) fastsat, at medlemsstaternes betaling af udgifterne efter udløbet af de foreskrevne frister medfører nedsættelse af forskuddene på bogføringen. Efter artikel 4, stk. 3, i forordning (EF) nr. 296/96 tages overskridelserne af fristerne i september og oktober dog i betragtning ved beslutningen om regnskabsafslutning, undtagen hvis de kan konstateres inden den sidste beslutning om forskud i regnskabsåret. En del af de udgifter, som visse medlemsstater anmeldte i ovennævnte periode, og for de foranstaltninger, for hvilke Kommissionen ikke accepterer nogen svækkelse af omstændighederne, blev afholdt efter udløbet af de foreskrevne frister. Der bør derfor i nærværende beslutning træffes afgørelse om de tilhørende nedsættelser. Disse nedsættelser vil på et senere tidspunkt blive omfattet af en beslutning efter artikel 5, stk. 2, litra c), i forordning (EØF) nr. 729/70 og artikel 7, stk. 4, i forordning (EF) nr. 1258/1999, hvor de udgifter, der skal afvises fra fællesskabsfinansiering, vil blive fastsat definitivt med hensyn til disse reduktioner og andre udgifter, som er blevet afholdt, efter at grænser og tidsfrister er blevet fastsat.

(9) Kommissionen har efter artikel 13 i Rådets beslutning af 31. oktober 1994 om budgetdisciplin(11), artikel 14 i Rådets forordning (EF) nr. 2040/2000 og artikel 4, stk. 2, i forordning (EF) nr. 296/96 reduceret eller suspenderet visse månedlige forskud på bogføring af udgifter i regnskabsåret 2000 og foretager ved nærværende beslutning de reduktioner, der er fastsat i artikel 4, stk. 3, i forordning (EF) nr. 296/96. I lyset af det foregående og for at undgå en forhastet eller kun midlertidig tilbagebetaling af de pågældende beløb bør de ikke godkendes i forbindelse med nærværende beslutning, under forbehold af, at de undersøges senere i henhold til artikel 5, stk. 2, litra c), i forordning (EØF) nr. 729/70 og artikel 7, stk. 4, i forordning (EF) nr. 1258/1999.

(10) I artikel 7, stk. 1, andet afsnit, i forordning (EF) nr. 1663/95 er det fastsat, at de beløb der, som følge af beslutninger om den bogholderimæssige regnskabsafslutning omhandlet i det første afsnit, skal tilbagebetales af eller udbetales til den enkelte medlemsstat, fastsættes ved, at det forskud, der er udbetalt for det pågældende regnskabsår, dvs. 2000, trækkes fra de udgifter, der er anerkendt for samme regnskabsår i henhold til første afsnit. Disse beløb trækkes fra eller lægges til forskuddene for udgifterne i den anden måned efter den måned, hvor beslutningen om regnskabsafslutning træffes.

(11) Efter artikel 5, stk. 2, litra b), sidste afsnit, i forordning (EØF) nr. 1663/95 foregriber nærværende beslutning, der træffes på grundlag af regnskabsoplysninger, ikke Kommissionens senere beslutninger om afvisning af fællesskabsfinansiering for udgifter, der ikke er afholdt i henhold til fællesskabsbestemmelserne -

VEDTAGET FØLGENDE BESLUTNING:

Artikel 1

For regnskabsåret 2000 afsluttes regnskaberne vedrørende udgifter, der finansieres af EUGFL, Garantisektionen, med undtagelse af de udbetalende organer, der er nævnt i artikel 2. Regnskaberne for de udbetalende organer i medlemsstaterne vedrørende udgifter, der finansieres af EUGFL, Garantisektionen, for regnskabsåret 2000 afsluttes ved nærværende beslutning som angivet i bilag I.

Artikel 2

Regnskaberne for de udbetalende organer i medlemsstaterne vedrørende udgifter, der finansieres af EUGFL, Garantisektionen, for regnskabsåret 2000, som angivet i bilag II, udskilles fra nærværende beslutning og vil blive omfattet af en senere beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 8. maj 2001.

På Kommissionens vegne

Franz Fischler

Medlem af Kommissionen

(1) EFT L 94 af 28.4.1970, s. 13.

(2) EFT L 125 af 8.6.1995, s. 1.

(3) EFT L 160 af 26.6.1999, s. 103.

(4) EFT L 39 af 17.2.1996, s. 5.

(5) EFT L 323 af 20.12.2000, s. 3.

(6) EFT L 158 af 8.7.1995, s. 6.

(7) EFT L 273 af 23.10.1999, s. 5.

(8) EFT L 356 af 31.12.1977, s. 1.

(9) EFT L 326 af 18.12.1999, s. 1.

(10) EFT L 244 af 29.9.2000, s. 27.

(11) EFT L 293 af 12.11.1994, s. 14.

BILAG I

Afslutning af de udbetalende organers regnskaber

Regnskabsåret 2000

Beløb, der skal tilbagebetales af eller betales til medlemsstaten i national valuta

>TABELPOSITION>

BILAG II

Afslutning af de udbetalende organers regnskaber

Regnskabsåret 2000

Fortegnelse over de udbetalende organer, for hvilke regnskaberne udskilles og vil blive omfattet af en senere beslutning

>TABELPOSITION>